* *Este artigo trata sobre o xénero de árbores, para a especie máis común véxase: **Macadamia tetraphylla**.*


| Xénero *Macadamia* |
| --- |
| Follaje y nueces de *Macadamia integrifolia*. |
| Clasificación científica |
| 

|  |  |
| --- | --- |
| Reino: | Plantae |
| División: | Magnoliophyta |
| Clase: | Magnoliopsida |
| Orde: | Proteales |
| Familia: | Proteaceae |
| Subfamilia: | Grevilleoideae |
| Tribo: | Macadamieae |
| Xénero: | ***Macadamia***F. Muell. |

 |
| Especies |
| *Macadamia claudiensis*
*Macadamia grandis*
*Macadamia hildebrandii*
*Macadamia integrifolia*
*Macadamia jansenii*
*Macadamia ternifolia*
*Macadamia tetraphylla*
*Macadamia whelanii* |

Noces de macadamia, con e sen casca.
Flores da *Macadamia integrifolia*.
***Macadamia*** e un xénero botánico que contén oito especies de plantas con flor da familia das proteáceas. A súa área de distribución limítase ao leste de Australia (sete especies), Nova Caledonia (especie *M. neurophylla*) e Indonesia, Célebes (especie *M. hildebrandii*)

Unhas poucas especies cultívanse pola súa noz comestíbel (**noz de macadamia**) Na actualidade a macadamia cultívase tamén en México, Bolivia, Colombia, Costa Rica, Guatemala, Ecuador, Paraguai, Perú, República Dominicana e Venezuela.

O xénero foi nomeado así en 1857 polo botanista Ferdinand von Mueller, primeiro en describir o xénero, en honra do seu colega o naturalista e político australiano, de orixe escocesa, John Macadam (cómpre non confundir co enxeñeiro escocés John Loudon McAdam).

Os nomes comúns do froito seco son:

* **macadamia**
* **noz de arbusto**
* **noz de macadamia**
* **noz maroochi**
* ***Queensland nut*** (‘noz de Queensland’ en inglés de Australia).

Os aborixes australianos chamábano de **kindal kindal** ou **jindilli**.

Cultivo e usos
--------------

O seu aceite esencial empregouse en perfumaría.

Só dúas especies posúen importancia comercial por ser as únicas que teñen a noz comestíbel: *Macadamia integrifolia* e *Macadamia tetraphylla*. As noces das demais especies son velenosas (por exemplo a *Macadamia whelanii* e a *Macadamia ternifolia*).
A toxicidade débese á presenza de glicósidos.
Estes glicósidos poden ser eliminados mediante procesos coñecidos polos aborixes.

Na actualidade a macadamia úsase para a elaboración de produtos cosméticos, xa que posúe propiedades hidratantes da pel. A noz de macadamia contén ácido palmitoleico (C16:1), un ácido graxo omega-7.

A macadamia introduciuse no Perú como cultura alternativa, grazas a un programa financiado e dirixido por FONCODES. Os agricultores da selva peruana aproveitaron as súas bondades no autoconsumo; porén a macadamia ten gran potencial para exportación.

Notas
-----

Véxase tamén
------------

|  |  |
| --- | --- |
|  | Wikispecies posúe unha páxina sobre:  ***Macadamia*** |

|  |  |
| --- | --- |
|  | Wikimedia Commons ten máis contidos multimedia na categoría:  ***Macadamia Modificar a ligazón no Wikidata*** |

### Ligazóns externas

* ANBG.gov.au Arquivado 03 de outubro de 2012 en Wayback Machine. (flora de Australia; en inglés).
* ANBG.gov.au (índice de nomes de plantas australianas).
* exvalhalla.net (proxecto de reforestación sustentábel con macadamia, producida na propiedade Valhalla, na Antiga Guatemala).
* sres.anu.edu.auArquivado 22 de xullo de 2006 en Wayback Machine. (a noz máis deliciosa de Australia).

|  |  |
| --- | --- |
| Control de autoridades | 
* Wd: Q310041
* EBID: ID

 |

|  |  |
| --- | --- |
| Identificadores taxonómicos | 
* APDB: 192315
* APNI: 99964
* EPPO: 1MCDG
* FoC: 119230
* GBIF: 2891784
* iNaturalist: 186054
* IPNI: 32953-1
* IRMNG: 1300095
* ITIS: 27784
* NCBI: 4329
* POWO: ID
* Tropicos: 40010787
* PLANTS: MACAD

 |

|  |  |
| --- | --- |
| Identificadores | 
* MeSH: D039106

 |